Title: ประกาศกรมสรรพสามิต เรื่อง  กำหนดส่วนผสมของเครื่องดื่มน้ำผลไม้และน้ำพืชผักที่ผู้ประกอบ
อุตสาหกรรม  หรือผู้นำเข้ามีสิทธิได้รับการยกเว้นภาษีสรรพสามิต (ฉบับที่ 3)

ประกาศกรมสรรพสามิต

ประกาศกรมสรรพสามิต
เรื่อง 
กำหนดส่วนผสมของเครื่องดื่มน้ำผลไม้และน้ำพืชผักที่ผู้ประกอบ
อุตสาหกรรม 
หรือผู้นำเข้ามีสิทธิได้รับการยกเว้นภาษีสรรพสามิต
(ฉบับที่
๓)
-----------------
                        อาศัยอำนาจตามความในประกาศกระทรวงการคลัง  เรื่อง  ลดอัตราและยกเว้น
ภาษีสรรพสามิต 
(ฉบับที่ ๒๗) ลงวันที่ ๓๐ ธันวาคม พ.ศ. ๒๕๓๔ ซึ่งแก้ไขเพิ่มเติมครั้งสุดท้าย  
โดยประกาศกระทรวงการคลัง  เรื่อง 
ลดอัตราและยกเว้นภาษีสรรพสามิต (ฉบับที่ ๓๓) ลงวันที่ ๒ 
มีนาคม พ.ศ. ๒๕๓๘ 
อธิบดีกรมสรรพสามิตจึงกำหนดส่วนผสมของเครื่องดื่มน้ำผลไม้และน้ำพืช
ผัก 
ที่ผู้ประกอบอุตสาหกรรมหรือผู้นำเข้ามีสิทธิได้รับการยกเว้นภาษีสรรพสามิต  ตามบัญชีท้าย
ประกาศกระทรวงการคลังดังกล่าว  ในพิกัดอัตราภาษีสรรพสามิต  ประเภทที่ ๐๒.๐๓ ไว้ 
ดังต่อไป
นี้

                        ข้อ  ๑ 
ให้ยกเลิกความในข้อ ๓ แห่งประกาศกรมสรรพสามิต  เรื่อง  กำหนด
ส่วนผสมของเครื่องดื่มน้ำผลไม้และน้ำพืชผัก  ที่ผู้ประกอบอุตสาหกรรม  หรือผู้นำเข้ามีสิทธิได้รับ
การยกเว้นภาษีสรรพสามิต  ลงวันที่ ๒๗ มีนาคม พ.ศ. ๒๕๓๘  และให้ใช้ข้อความต่อไปนี้แทน
                        "ข้อ  ๓ 
ผู้ใดประสงค์จะขอรับการยกเว้นภาษีสรรพสามิตสำหรับเครื่องดื่มน้ำ
ผลไม้และน้ำพืชผักตามประเภทที่ระบุไว้ในบัญชีท้ายประกาศนี้  ให้จัดทำหนังสือยื่นต่อกรม
สรรพสามิต 
หรือสำนักงานสรรพสามิตจังหวัด 
หรือสำนักงานสรรพสามิตอำเภอ 
หรือสำนักงาน
สรรพสามิตกิ่งอำเภอ 
แล้วแต่กรณี 
โดยแจ้งรายการรายละเอียดเกี่ยวกับเครื่องดื่มที่จะขอยกเว้น
ภาษีให้ชัดเจน 
ดังนี้

(๑) 
ชื่อผู้ประกอบอุตสาหกรรม/ผู้นำเข้าและผู้ผลิตสินค้า
                                   (๒) 
สถานที่ตั้งโรงอุตสาหกรรม/สถานประกอบการของผู้นำเข้า

(๓)  ชื่อ  ตรา  หรือยี่ห้อ

(๔) 
ส่วนผสมหลักของเครื่องดื่ม 
(คิดเป็นร้อยละของน้ำหนักสุทธิของ
เครื่องดื่ม)

(๕)  ปริมาตรสุทธิ
                        กรณีที่ผู้นำเข้าจะขอรับการยกเว้นภาษีสรรพสามิตสำหรับเครื่องดื่มน้ำผลไม้
และน้ำพืชผักตามประเภทที่ระบุไว้ในบัญชีท้ายประกาศนี้  ให้ปฏิบัติตามวรรคหนึ่งก่อนการนำเข้า
ครั้งแรกไม่น้อยกว่า ๗ วันทำการ
                        การขอรับการยกเว้นภาษีสรรพสามิตตามวรรคหนึ่ง  ผู้ประกอบอุตสาหกรรม
ไม่ต้องส่งตัวอย่างสินค้ามาให้กรมสรรพสามิตวิเคราะห์  แต่ให้ส่งสูตรการผลิตสินค้าให้กรมสรรพ
สามิตแทนเท่านั้น

                        ข้อ  ๒ 
ประกาศนี้ให้ใช้บังคับตั้งแต่วันที่ออกประกาศฉบับนี้เป็นต้นไป

                                                            ประกาศ
ณ วันที่ ๑๐ กุมภาพันธ์ พ.ศ. ๒๕๔๑

สมชัย  ฤชุพันธุ์
                                                                             อธิบดีกรมสรรพสามิต

[รก.๒๕๔๑/๒๗ง/๑๗/๒ เมษายน ๒๕๔๑]

                                                                                                พรพิมล/พิมพ์/แก้ไข
                                                                                                ๒๓  ก.ค ๒๕๔๕
                                                                                                A+B
(C )